Via Francigena
Via Francigena et via Francisca vel via Romea dicitur perantiqua peregrinationis via ad Romam per Alpes usque ab Anglia. Quae in Italia plus minusve percursu viae Cassiae utitur. Huius viae percursus et stationes a Sigerico, archiepiscopo Cantuariensi, notatae sunt anno 990 in foliis 34 et 35 ms. Cotton Tiberius B.v., codicis manu scripti qui nunc in Bibliotheca Britannica servatur (vide textum infra praebitum). Sigericus venit ad limina apostolorum ut "pallium" liturgicum a pontifice Romano (Ioanne XV) acciperet. Itinerarium Sigericii octoginta stationes, chiliometrorum circa 1700 habet. Hodie, iterum est sine maxima difficultate viam Francigenam percurrere cum diplomatibus a Consociatione Viae Francigenae Consociatio Viae Francigenae concessis, ab Ecclesia Catholica probatis, necnon ab auctoritatibus publicis et privatae personae notis.